Cylindrachaetidae

Cylindrachaeta
 Cylindraustralia
 Cylindroryctes

Cylindrachaetidae  er en gruppe av rettvingene (Orthoptera)  og tilhører en familiegruppe blant  gresshoppene.  Disse merkelige, underjordiske gresshoppene finnes bare på den sørlige halvkulen. I Australia er de kjent som "sandgropers".

 Utseende 
Disse gresshoppene er avlange og kan være nærmest marklignende. Hunnene er larvelignende og 35-88 mm lange. Fargen er vanligvis gulbrun. Hodet er rundt og glatt, fasettøynene reduserte til enkle punktøyne, antennene korte. Beina er korte og kraftige. Forbeina ligger som "ører" på siden av hodet og har plateformede legger (tibiae) med tenner langs ytterkanten. Føttene er bortreduserte. Mellom- og bakbeina er ganske korte med flate, utvidete legger og korte føtter (tarser). Denne formen på beina er typisk for gravende arter, og finnes blant annet hos mange skarabider. Vinger mangler helt. Bakkroppen er lang og sylindrisk.

 Levevis 
Familien lever underjordisk, helst på steder med løs, sandig jord. De bruker frambeina til å grave seg fram i jorda, på en lignende måte som moldvarper. Når de har gravet like under jordoverflaten, kan man se et opphøyet spor etter dem på jordoverflaten. De kan bevege seg nokså raskt framover og bakover i gangene sine ved hjelp av de korte mellom- og bakbeina, som ligger foldet inn i furer på kroppssidene når de ikke er i bruk.
Én av artene kan gjøre betydelig skade på hvete i Australia. Det kan bygge seg opp store bestander i jorden, og de spiser på hveteplantenes røtter. Ellers synes de å værer temmelig altetende, og spiser trolig også en god del insekter.

 Utbredelse 
Cylindrachaetidae har en utbredelse som viser tilbake til ur-kontinentet Gondwanaland. I dag finnes artene i Australia, Ny-Guinea og Patagonia.

 Systematisk inndeling 
Cylindrachaetidae ble tidligere regnet til familien jordsirisser (Gryllotalpidae), men nyere studier har vist at de hører hjemme blant gresshoppene (Caelifera).

  vingede insekter (Pterygota) 
 Neoptera («nyvinger»)
 Orthopteroida  («gresshoppelignende insekter»)
 Orden rettvinger (Orthoptera) 
 Underorden gresshopper (Caelifera) 
 Overfamilie Tridactyloidea
 Familie Cylindrachaetidae Giglio-Tos, 1914
 Cylindrachaeta campbelli (Gray, 1837) – bare i Nordterritoriet, Australia
 Slekten Cylindraustralia Günther, 1992 – 14 arter, vidt utbredt Ny-Guinea og Australia, bortsett fra den sørligste delen
 Cylindraustralia acuta Günther, 1992 
 Cylindraustralia arenivaga (Tindale, 1928)
 Cylindraustralia centricola Günther, 1992 
 Cylindraustralia cookensis Günther, 1992 
 Cylindraustralia divisa Günther, 1992 
 Cylindraustralia granulata Günther, 1992 
 Cylindraustralia karumbensis Günther, 1992 
 Cylindraustralia kochii (Saussure, 1877)
 Cylindraustralia longaeva (Tindale, 1928)
 Cylindraustralia parakochia Günther, 1992 
 Cylindraustralia parvitarsata Günther, 1992 
 Cylindraustralia setosa Günther, 1992 
 Cylindraustralia tindalei Günther, 1992 
 Cylindraustralia ustulata (Neboiss, 1962)
 Cylindroryctes spegazzinii (Giglio-Tos, 1914) – Patagonia

 Kilder 
 Liste over artene, fra Orthoptera Species File Online
 Sandgropers. Fra Western Australian Museum

 Eksterne lenker 


 Norsk Entomologisk forening

Kategori:Gresshopper
Kategori:Gresshopper formelt beskrevet i 1914